ประจำเดือนหมดวันที่ 5/12/21 เเฟนผมเค้ากินยาคุมเป็นปกติทุกเดือนอยู่เเล้วตอนนี้ก็กินมา3เดือนเเล้ว เเต่พอดีมีปัญหาทำให้ไม่ได้กินยาคุมต่อในเดือนนี้ หยุดกินไปตั้งเเต่วันที่ 18/12/21 เเต่ในวันนั้นเราได้มีเพศสัมพันกันไม่ได้ป้องกันช่วงเเรก เเล้วหลังจากนั้นก็ใส่ถุงยาง เเต่ก็ไม่ได้มีการหลั่ง หลังจากนั้นวันที่ 21/12/21 ก็มีอาการปวดท้องเหมือนปวดประจำเดือน เเล้วก็มีเลือดออกที่ช่องคลอดเป็นสีเเดงเหมือนเลือดประจำเดือน เเบบนี้หมายความว่าท้องไหมครับ เป็นอันตรายอะไรไหมครับ
สวัสดีค่ะ หากทานยาคุมกำเนิดอยู่ แล้วประจำเดือนหมดในวันที่ 5 ธ.ค. แล้วหลังจากนั้นได้หยุดทานยาคุมกำเนิดในวันที่ 18 ธ.ค. แสดงว่าได้หยุดทานยาคุมโดยที่ยังไม่หมดแผง ส่วนการที่มีเพศสัมพันธ์ในวันเดียวกันนั้น โอกาสในการตั้งครรภ์ก็ถือว่ายังมีน้อยมากมากอยู่ และหากไม่ได้มีการหลั่งน้ำอสุจิเกิดขึ้น โอกาสที่จะตั้งครรภ์ก็ไม่มีค่ะสำหรับเลือดที่ออกในวันที่ 21 ธ.ค. ร่วมกับอาการปวดท้อง ก็ถือเป็นเลือดที่เกิดหลังจากการหยุดทานยาคุม (ประจำเดือนจากผลของยาคุม) คล้ายกับการที่เราทานยาคุมจนครบเม็ดที่เป็นฮอร์โมน แล้วหลังจากที่ทานยาคุมเม็ดแป้งไป 2-4 เม็ด ก็จะมีเลือดออกมาค่ะ ไม่ได่ถือว่าผิดปกติอะไร และเป็นการแสดงว่าไม่ได้มีการตั้งครรภ์เกิดขึ้นสำหรับประจำเดือนในรอบต่อไปนั้น ก็จะมาหลังจากวันที่ 21 ธ.ค. ไปแล้ว 4-6 สัปดาห์ค่ะ